Sindhu S
sindhus@live.in 2013
Ekaterina Gerasimova
kittykat3756@gmail.com 2013
Què és un terminal?
Miquel-Àngel Burgos i Fradeja
miquel.angel.burgos@gmail.com 2020

# Descripció d'un terminal

El Terminal és un programa terminal per a GNOME. Els següents termes i les seves descripcions us ajudaran a familiaritzar-vos amb el Terminal i les seves capacitats.

# Un terminal

Un terminal és un punt d'entrada de text en un ordinador anomenat també Interfície de línia d'ordres (CLI en anglès).

# Terminals físics

IBM 3270, VT100 i molts altres són terminals de maquinari que ja no es fabriquen com a dispositius físics. Per a emular aquests terminals, hi ha emuladors de terminal.

# Emuladors de terminal

L'emulació és l'habilitat d'un programa d'ordinador d'imitar un altre programa o dispositiu.

Un emulador de terminal també anomenat tty és un programa que emula un terminal de vídeo en un ordinador modern que utilitza interfície gràfica i proporciona accés interactiu a les aplicacions que executa sols als entorns de línia d'ordres. Aquestes aplicacions poden estar executant-se ja sigui en la mateixa màquina o en una diferent a través de telnet, ssh o dial-up.

# VTE

L'entorn terminal virtual (VTE) és un emulador de terminal que emula un terminal de text dins d'una interfície gràfica d'usuari (GUI). El Terminal està basat en VTE. VTE té ginys que implementen un emulador de terminal completament funcional.

# Intèrpret d'ordres

Un intèrpret d'ordres és un programa que proporciona una interfície per a invocar o «llançar» ordres o altres programes dins del terminal. També us permet veure i navegar pel contingut de directoris. Alguns intèrprets d'ordres populars són bash, zsh, csh.

# Seqüències d'escapament

Una seqüència d'escapament és una sèrie de caràcters usats per a canviar el significat d'una dada en un terminal. Les seqüències d'escapament són utilitzades quan un ordinador té un sol canal per a enviar informació d'anada i tornada. Les seqüències d'escapament s'usen per a distingir si la dada que s'envia és una ordre per a executar o informació per a emmagatzemar o mostrar.

# Indicador

Un indicador també anomenat indicador d'ordres. És una seqüència de caràcters usats a l'entorn de la línia d'ordres per a indicar que l'intèrpret d'ordres està a punt per a rebre ordres.

Un indicador acaba normalment amb els caràcters $, %, # o > i inclou informació sobre el camí del directori de treball. En sistemes basats en Unix, és comú que l'indicador acabi en $ o % tot depenent del rol de l'usuari com $ per l'usuari de l'escriptori i # per l'usuari administrador (també anomenat root).

# Ordre

Una entrada escrita a l'indicador per a ser executada s'anomena ordre. És una combinació del nom del programa amb paràmetres addicionals passats com a senyals per a alterar l'execució del programa.