Christian Hergert
christian@hergert.me 2016
Us donem la benvinguda al Sysprof!

# Introducció

El Sysprof és un analitzador de rendiment per a Linux adreçat a l'escriptori GNOME.

Diferències entre seguiment i mostreig

# Què és un analitzador de rendiment?

Un analitzador de rendiment és una aplicació que registra informació sobre una aplicació o sistema mentre s'executa. Aquesta informació es pot explorar per a obtenir informació sobre com es podria canviar l'aplicació per a obtenir un millor rendiment.

Existeixen dues categories habituals d'analitzadors de rendiment de programari, coneguts habitualment com a analitzadors de rendiment de seguiment o mostreig. El que s'entén per analitzador de rendiment de seguiment és que totes les trucades de funció executades pel programa són conegudes per l'analitzador. Un analitzador de rendiment de mostreig funciona inspeccionant l'estat del programa amb una freqüència regular i, per tant, no veu totes les crides de funcions executades pel programa.

Tant els analitzadors de rendiment de seguiment com els de mostreig tenen els seus avantatges. Un avantatge notable d'un analitzador de rendiment de mostreig és que la despesa general és molt inferior a la d'un analitzador de rendiment de seguiment, cosa que facilita l'ús per a programes que requereixen interactivitat.

El Sysprof és un analitzador de rendiment de mostreig.